ddrg/super_eurlex huggingface dataset:
Sklep Sveta

z dne 20. decembra 1993

o sklenitvi Dodatnega protokola k Začasnemu sporazumu o trgovini in trgovinskih zadevah med Evropsko gospodarsko skupnostjo in Evropsko skupnostjo za premog in jeklo na eni strani in Romunijo na drugi strani ter k Evropskemu sporazumu med Evropskimi skupnostmi in njihovimi državami članicami na eni strani in Romunijo na drugi strani

(94/48/ES)

SVET EVROPSKE UNIJE JE

ob upoštevanju Pogodbe o ustanovitvi Evropske skupnosti in zlasti člena 113 Pogodbe v povezavi s členom 228(2) Pogodbe,

ob upoštevanju sklepov Evropskega sveta, ki je zasedal v Kopenhagnu 21. in 22. junija 1993,

ob upoštevanju predloga Komisije,

ker je Komisija v imenu Skupnosti s pogajanji dosegla Dodatni protokol k Začasnemu sporazumu o trgovini in trgovinskih zadevah ter k Evropskemu sporazumu z Romunijo;

ker je treba ta dodatni protokol odobriti,

SKLENIL:

Člen 1

Dodatni protokol k Začasnemu sporazumu o trgovini in trgovinskih zadevah med Evropsko gospodarsko skupnostjo in Evropsko skupnostjo za premog in jeklo na eni strani in Romunijo na drugi strani ter k Evropskemu sporazumu med Evropskimi skupnostmi in njihovimi državami članicami na eni strani in Romunijo na drugi strani se s tem odobri v imenu Evropske skupnosti.

Besedilo Dodatnega protokola je priloženo k temu sklepu.

Člen 2

Predsednik Sveta je s tem pooblaščen, da imenuje osebo(-e), pooblaščeno(-e) za podpis Dodatnega protokola v imenu Evropske skupnosti.

Predsednik Sveta v imenu Evropske skupnosti pošlje obvestilo, predvideno v členu 8 Dodatnega protokola.

V Bruslju, 20. decembra 1993

Za Svet

Predsednik

W. Claes

--------------------------------------------------
Odločba Komisije

z dne 21. septembra 1993

o spremembah Odločbe Komisije 93/197/EGS o pogojih zdravstvenega varstva živali in izdajanju veterinarskih spričeval pri uvozu registriranih kopitarjev ter kopitarjev za pleme in proizvodnjo

(93/510/EGS)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Direktive Sveta 90/426/EGS z dne 26. junija 1990 o pogojih v zvez z zdravstvenim varstvom živali, ki ureja gibanje in uvoz kopitarjev iz tretjih držav [1], kakor je bila nazadnje spremenjena z Direktivo 92/36/EGS [2], in zlasti člena 15(a) in člena 16 Direktive,

ker Odločba Komisije 93/197/EGS [3] določa pogoje v zvezi z zdravstvenim varstvom živali in izdajanju veterinarskih spričeval pri uvozu registriranih kopitarjev in kopitarjev za pleme in proizvodnjo;

ker se v skladu s to odločbo kopitarji lahko uvozijo v Skupnost samo, če so določeno obdobje bivali v veterinarsko nadzorovanih obratih v tretji državi odpreme; ker so se v praksi pojavile težave, saj morajo živali celotno obdobje preživeti v tretji državi odpreme;

ker je treba določiti, da ni treba preživeti celotnega obdobja v tretji državi odpreme, če so bili kopitarji uvoženi neposredno iz Skupnosti; ker je torej treba spremeniti Odločbo 93/197/EGS;

ker so ukrepi, predvideni v tej odločbi, v skladu z mnenjem Stalnega veterinarskega odbora,

SPREJELA NASLEDNJO ODLOČBO:

Člen 1

Priloga II k Odločbi 93/197/EGS se spremeni kakor sledi:

v točki (d) oddelka III veterinarskih spričeval A, B, C, D in E se besedilo v oklepajih nadomesti z "ali od rojstva, če je žival mlajša od treh mesecev, ali od vstopa, če je bila v prejšnjih treh mesecih uvožena neposredno iz Evropske skupnosti".

Člen 2

Ta odločba je naslovljena na države članice.

V Bruslju, 21. septembra 1993

Za Komisijo

René Steichen

Član Komisije

[1] UL L 224, 18.8.1990, str. 42.

[2] UL L 157, 10.6.1992, str. 28.

[3] UL L 86, 6.4.1993, str. 16.

--------------------------------------------------
Odločba Komisije

z dne 27. julija 1993

o spremembah Odločbe 83/471/EGS o Inšpekcijskem odboru Skupnosti glede uporabe lestvice za razvrščanje trupov odraslega goveda

(93/493/EGS)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 1208/91 z dne 28. aprila 1981 o določitvi lestvice Skupnosti za razvrščanje trupov odraslega goveda [1], kakor je bila nazadnje spremenjena z Uredbo (EGS) št. 1026/91 [2], in zlasti člena 5(4) Uredbe,

ker bi se morala, da bi Komisiji omogočili oceno rezultatov inšpekcijskih pregledov, sprejeti določba, da morajo države članice obvestiti Komisijo o ukrepih, ki zadevajo priporočila Inšpekcijskega odbora, in temu ustrezno prilagoditi Odločbo Komisije 83/471/EGS z dne 7. septembra 1983 o Inšpekcijskem odboru Skupnosti glede uporabe lestvice za razvrščanje trupov odraslega goveda [3], kakor je bila nazadnje spremenjena z Odločbo 92/429/EGS [4];

ker so ukrepi, predvideni s to odločbo, v skladu z mnenjem Upravljalnega odbora za goveje in telečje meso,

SPREJELA NASLEDNJO ODLOČBO:

Člen 1

Členu 4 Odločbe 83/471 EGS se doda naslednji odstavek:

"3. Kadar so v poročilu iz odstavka 2 navedene pomanjkljivosti na različnih področjih verifikacijskih dejavnosti ali priporočila za izboljšanje postopkov, države članice obvestijo Komisijo o vseh načrtovanih ali izvedenih spremembah najpozneje tri mesece po dnevu oddaje poročila."

Člen 2

Ta odločba je naslovljena na države članice.

V Bruslju, 27. julija 1993

Za Komisijo

René Steichen

Član Komisije

[1] UL L 123, 7.5.1981, str. 3.

[2] UL L 106, 26.4.1991, str. 2.

[3] UL L 259, 20.9.1983, str. 30.

[4] UL L 237, 20.8.1992, str. 15.

--------------------------------------------------
Sklep Sveta

z dne 13. decembra 1993

o sklenitvi Sporazuma v obliki izmenjave pisem med Evropsko gospodarsko skupnostjo in Republiko Islandijo o določenih ureditvah na področju kmetijstva

(93/736/ES)

SVET EVROPSKE UNIJE JE

ob upoštevanju Pogodbe o ustanovitvi Evropske skupnosti in zlasti člena 113 v povezavi s prvim pododstavkom člena 228(3) Pogodbe,

ob upoštevanju predloga Komisije,

ob upoštevanju mnenja Evropskega parlamenta [1],

ker je bilo v okviru pogajanj o Evropskem gospodarskem prostoru (EGP) možno skleniti sporazum v obliki izmenjave pisem med Evropsko gospodarsko skupnostjo in Republiko Islandijo o določenih ureditvah na področju kmetijstva;

ker je ta sporazum del celote rezultatov pogajanj o EGP in bistven element za odobritev Sporazuma EGP s strani Skupnosti;

ker je treba odobriti ta Sporazum,

SKLENIL:

Člen 1

V imenu Skupnosti se odobri Sporazum v obliki izmenjave pisem med Evropsko gospodarsko skupnostjo in Republiko Islandijo o določenih ureditvah na področju kmetijstva.

Besedilo Sporazuma je priloženo k Sklepu Sveta 93/239/EGS z dne 15. marca 1993 o sklenitvi Sporazumov v obliki izmenjave pisem med Evropsko gospodarsko skupnostjo na eni strani in Republiko Avstrijo, Republiko Finsko, Republiko Islandijo, Kraljevino Norveško in Kraljevino Švedsko na drugi strani o začasni uporabi Sporazumov o določenih ureditvah na področju kmetijstva, ki so jih navedene stranke podpisale v Portu 2. maja 1992 [2].

Člen 2

Predsednik Sveta v imenu Skupnosti opravi notifikacijo, da je Komisija odobrila Sporazum [3].

V Bruslju, 13. decembra 1993

Za Svet

Predsednik

Ph. Maystadt

[1] UL C 305, 23.11.1992, str. 60.

[2] UL L 109, 1.5.1993, str. 1.

[3] UL L 346, 31.12.1993, str. 35.

--------------------------------------------------
Sklep Sveta

z dne 25. oktobra 1993

o sklenitvi Konvencije o biološki raznovrstnosti

(93/626/EGS)

SVET EVROPSKE UNIJE JE

ob upoštevanju Pogodbe o ustanovitvi Evropske skupnosti in zlasti člena 130s Pogodbe,

ob upoštevanju predloga Komisije [1],

ob upoštevanju mnenja Evropskega parlamenta [2],

ob upoštevanju mnenja Ekonomsko-socialnega odbora [3],

ker so se Skupnost in države članice udeležile pogajanj za pripravo Konvencije o biološki raznovrstnosti pod okriljem Programa Združenih narodov za varstvo okolja;

ker so Skupnost in vse države članice med Konferenco Združenih narodov o varstvu okolja in razvoju v Riu de Janeiru od 3. do 14. junija 1992 podpisale Konvencijo o biološki raznovrstnosti;

ker je Konvencija v skladu z svojim členom 34 pripravljena za ratifikacijo, sprejetje ali odobritev s strani držav članic in regionalnih organizacij za gospodarsko sodelovanje;

ker je varstvo okolja v skladu s členom 1 30r Pogodbe eden od ciljev Skupnosti, ki vključuje ohranjanje narave in biološke raznovrstnosti;

ker Skupnost že izvaja mnogo ukrepov na območjih iz Pogodbe, da bi zavarovala biološko raznovrstnost, ker ti ukrepi so in bodo pomemben prispevek k varovanju biološke raznovrstnosti v svetu;

ker je biološka raznovrstnost skrb vsega sveta in morajo zato Skupnost in države članice sodelovati pri mednarodnem prizadevanju z istim ciljem, zlati pri spodbujanju varovanja in trajnostne uporabe biološke raznovrstnosti ter pri sporazumnem oblikovanju predpisov v zvezi s koriščenjem in udeležbo pri ustvarjenih pridobitvah;

ker Skupnost na nekaterih področjih iz Konvencije že izvaja ukrepe in mora na teh področjih delovati tudi na mednarodni ravni;

ker je zaželeno, da Skupnost in njene države članice postanejo pogodbenice, v okviru njihovih pooblastil na področjih, ki jih pokriva Konvencija, tako da se lahko izpolnijo obveznosti, določene v Konvenciji, lahko izpolnijo;

ker se mora Konvencija zato odobriti,

SKLENIL NASLEDNJE:

Člen 1

Evropska gospodarska skupnost s tem odobri Konvencijo o biološki raznovrstnosti, podpisano junija 1992 v Riu de Janeiru.

Besedilo Konvencije je v Prilogi A k temu sklepu.

Člen 2

1. Predsednik Sveta v imenu Evropske gospodarske skupnosti deponira listino o odobritvi generalnemu sekretarju Združenih narodov v skladu s členom 34(1) Konvencije.

2. Predsednik istočasno v imenu Evropske gospodarske skupnosti deponira izjavo o pristojnosti iz Priloge B tega sklepa v skladu s členom 34(3) Konvencije in izjavo iz Priloge C tega sklepa.

V Luxembourgu, 25. oktobra 1993

Za Svet

Predsednik

Ph. Maystadt

[1] UL C 237, 1.9.1993, str. 4.

[2] UL C 194, 19.7.1993.

[3] UL C 249, 13.9.1993, str. 1.

--------------------------------------------------
Odločba Komisije

z dne 11. junija 1992

o določitvi pravil za zagotavljanje koordinacije med organizacijami in združenji, ki vodijo ali vzpostavijo rodovniške knjige za registrirane kopitarje

(92/354/EGS)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Direktive Sveta 90/427/EGS z dne 26. junija 1992 o zootehniških in genealoških pogojih, ki urejajo promet s kopitarji znotraj Skupnosti [1], in zlasti člena 4(2)(e) Direktive,

ker Odločba 92/353/EGS [2] določa merila za priznanje ali odobritev organizacij ali združenj, ki vodijo ali vzpostavijo rodovniške knjige za registrirane kopitarje; ker navedena odločba predvideva, da so za priznanje ali odobritev organizacij in združenj, ki vodijo ali vzpostavijo rodovniške knjige, odgovorni pristojni organi zadevne države članice;

ker je torej treba določiti pravila, ki urejajo odnose med organizacijo ali združenjem, ki vodi izvorno rodovniško knjigo posamezne pasme, in organizacijo ali združenjem, ki vodi ali vzpostavi rodovniško knjigo ali razdelek rodovniške knjige za to pasmo;

ker je treba predvideti postopek, ki zadevnim pristojnim organom države članice omogoča, da v posebnih okoliščinah zagotovijo koordinacijo med organizacijama ali združenjema; ker je prav tako pomembno, da so vse informacije, potrebne za sprejetje posebnih predpisov za usklajevanje po členu 4(2)(e) Direktive 90/427/EGS, na voljo Komisiji;

ker so ukrepi, predvideni s to odločbo, v skladu z mnenjem Stalnega odbora za zootehniko,

SPREJELA NASLEDNJO ODLOČBO:

Člen 1

Organizacija ali združenje, ki vodi izvorno rodovniško knjigo posamezne pasme, mora zagotavljati tesno sodelovanje z organizacijami ali združenji, ki vodijo rodovniške knjige ali razdelke rodovniške knjige za isto pasmo, predvsem zaradi preprečevanja sporov.

Člen 2

1. Če pristojni organ države članice meni, da neka v drugi državi članici priznana ali odobrena organizacija ali združenje ne upošteva predpisov Skupnosti in še posebno ne pravil, ki jih določa organizacija ali združenje, vodeče izvorno rodovniško knjigo za posamezno pasmo, se nemudoma poveže s pristojnim organom druge zadevne države članice.

Slednji bo sprejel vse potrebne ukrepe in pristojni organ prve države članice obvestil o vrsti izvedenega preverjanja, o sprejetih sklepih in utemeljitvah zanje.

2. Če pristojni organi prve države članice menijo, da so ti ukrepi nezadostni, skupaj z organom druge države članice poiščejo možne rešitve, po potrebi z obiskom te države članice.

3. Pristojni organi obeh držav članic obvestijo Komisijo o rešitvah, za katere so se sporazumeli.

4. Če se rešitev v šestih mesecih ne najde, lahko Komisija na zahtevo organov ene od zadevnih držav članic ali na lastno pobudo, še zlasti, pošlje v sodelovanju s pristojnimi nacionalnimi organi skupino inšpektorjev.

Člen 3

Ta odločba je naslovljena na države članice.

V Bruslju, 11. junija 1992

Za Komisijo

Ray Mac Sharry

Član Komisije

[1] UL L 224, 18.8.1990, str. 55.

[2] UL L 192, 11.7.1992, str. 65.
Sklep Sveta

z dne 26. oktobra 1992

o sklenitvi Sporazuma med Evropsko gospodarsko skupnostjo in Republiko Albanijo o trgovini ter trgovinskem in gospodarskem sodelovanju

(92/535/EGS)

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti členov 113 in 235 Pogodbe,

ob upoštevanju predloga Komisije,

ob upoštevanju mnenja Evropskega parlamenta [1],

ker je sklenitev Sporazuma med Evropsko gospodarsko skupnostjo in Republiko Albanijo o trgovini ter trgovinskem in gospodarskem sodelovanju potrebna, da se za doseže cilj Skupnosti na področju zunanjih odnosov,

SKLENIL:

Člen 1

Sporazum med Evropsko gospodarsko skupnostjo in Republiko Albanijo o trgovini ter trgovinskem in gospodarskem sodelovanju se sprejme v imenu Skupnosti.

Besedilo Sporazuma je priloženo k temu sklepu.

Člen 2

Predsednik Sveta poda uradno obvestilo, ki je predvideno v členu 21 Sporazuma [2].

Člen 3

Komisija, ob pomoči predstavnikov držav članic, predstavlja Skupnost v Skupnem odboru, ki se ustanovi na podlagi člena 18 Sporazuma.

V Luxembourgu, 26. oktobra 1992

Za Svet

Predsednik

J. Gummer

[1] UL C 284, 2.11.1992

[2] UL L 343, 25.11.1992, str. 10.

--------------------------------------------------
Sklep Sveta

z dne 16. marca 1992

o sklenitvi Okvirnega sporazuma o sodelovanju med Evropsko gospodarsko skupnostjo in Vzhodno republiko Urugvaj

(92/205/EGS)

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti členov 113 in 235 te pogodbe,

ob upoštevanju predloga Komisije [1],

ob upoštevanju mnenja Evropskega parlamenta [2],

ker bi morala Skupnost za dosego svojih ciljev na področju zunanjih gospodarskih odnosov odobriti Okvirni sporazum o sodelovanju z Vzhodno republiko Urugvaj,

SKLENIL:

Člen 1

V imenu Skupnosti se odobri Okvirni sporazum o sodelovanju med Evropsko gospodarsko skupnostjo in Vzhodno republiko Urugvaj.

Besedilo sporazuma je priloženo temu sklepu.

Člen 2

Predsednik Sveta uradno obvesti, kot je predvideno v členu 25 sporazuma [3].

Člen 3

V Skupnem odboru, ustanovljenem s členom 21 sporazuma, Skupnost zastopa Komisija s pomočjo predstavnikov držav članic.

Člen 4

Ta sklep se objavi v Uradnem listu Evropskih skupnosti in začne veljati z dnem objave.

V Bruslju, 16. marca 1992

Za Svet

Predsednik

Jorge Braga De Macedo

[1] UL C 228, 3.9.1991, str. 20.

[2] Mnenje dano dne 14. februarja 1992 (še neobjavljeno v Uradnem listu).

[3] Datum začetka veljavnosti sporazuma bo objavil Generalni sekretariat Sveta v Uradnem listu Evropskih skupnosti.

--------------------------------------------------
Sklep Sveta

z dne 18. marca 1991

glede priglasitve uporabe Mednarodnega sporazuma iz leta 1989 o juti in proizvodih iz jute s strani Skupnosti

(91/152/EGS)

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti členov 113 in 116 Pogodbe,

ob upoštevanju predloga Komisije,

ker so Skupnost in njene države članice 20. decembra 1990 podpisale Mednarodni sporazum iz leta 1989 o juti in proizvodih iz jute [1];

ker so vse države članice izkazale namero, da bodo Sporazum uporabljale;

ker bi morale Skupnost in njene države članice generalnemu sekretarju Organizacije Združenih narodov priglasiti namero, da bodo uporabljale Sporazum,

SKLENIL:

Člen 1

Skupnost in njene države članice po zaključku potrebnih notranjih postopkov priglasijo generalnemu sekretarju Organizacije Združenih narodov namero, da bodo kot članice uvoznice uporabljale Mednarodni sporazum o juti in proizvodih iz jute (1989), ko bo začel veljati v skladu s členom 40(3).

Člen 2

Ta sklep daje pravico predsedniku Sveta, da imenuje osebe, pooblaščene za deponiranje uradnega obvestila v imenu Evropske gospodarske skupnosti.

V Bruslju, 18. marca 1991

Za Svet

Predsednik

J.-C. Juncker

[1] UL L 29, 4.2.1991, str. 4.
Sklep Sveta

z dne 28. oktobra 1991

glede Sporazuma med Evropsko gospodarsko skupnostjo in Republiko Islandijo o uvedbi sodelovanja na področju izobraževanja in usposabljanja v okviru programa Erasmus

(91/613/EGS)

SVET EVROPSKIH SKUPNOSTI JE

ob upoštevanju pogodbe o ustanovitvi Evropske gospodarske skupnosti, in zlasti člena 235,

ob upoštevanju predloga Komisije [1],

ob upoštevanju mnenja Evropskega parlamenta [2],

ker je Svet s Sklepom 87/327/EGS [3], spremenjenim s Sklepom 89/663/EGS [4], sprejel Program dejavnosti Evropske skupnosti za študentsko mobilnost (Erasmus);

ker je Svet 5. novembra 1990 pooblastil Komisijo, da se skladno s posebnimi pogajalskimi direktivami z državami EFTA in Lihtenštajnom pogaja o dvostranskih sporazumih, katerih cilj je sodelovanje v izobraževanju in usposabljanju v okviru programa Erasmus;

ker Sporazum o sodelovanju med Evropsko gospodarsko skupnostjo in Republiko Islandijo sam po sebi bogati vpliv programa Erasmus tako, da razvija meduniverzitetno sodelovanje in krepi raven znanj in spretnosti človeških virov v Evropi,

SKLENIL:

Člen 1

Sporazum med Evropsko gospodarsko skupnostjo in Republiko Islandijo o uvedbi sodelovanja v izobraževanju in usposabljanju v okviru programa Erasmus je s tem potrjen v imenu Skupnosti.

Besedilo Sporazuma je priloženo temu sklepu.

Člen 2

Predsednik Sveta poskrbi za objavo, določeno v členu 13 Sporazuma [5].

V Luxembourgu, 28. oktobra 1991

Za Svet

Predsednik

J. M. M. Ritzen

[1] UL C 127, 17.5.1991, str. 3.

[2] Mnenje izdano 24. oktobra 1991 (še ni objavljeno v Uradnem listu).

[3] UL L 166, 25.6.1987, str. 20.

[4] UL L 395, 30.12.1989, str. 23.

[5] UL L 332, 3.12.1991, str. 71.

--------------------------------------------------
Sklep Komisije

z dne 27. februarja 1990

o sklenitvi Sporazuma v imenu Evropske skupnosti za atomsko energijo med Evropsko gospodarsko skupnostjo in Evropsko skupnostjo za atomsko energijo ter Zvezo sovjetskih socialističnih republik o trgovini in trgovinskem in gospodarskem sodelovanju

(90/117/Euratom)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti, zlasti drugega odstavka člena 101 te pogodbe,

ker je bil 18. decembra 1989 podpisan Sporazum med Evropsko gospodarsko skupnostjo in Evropsko skupnostjo za atomsko energijo ter Zvezo sovjetskih socialističnih republik o trgovini in trgovinskem in gospodarskem sodelovanju;

ker je Svet s Sklepom 26. februarja 1990 potrdil omenjeni sporazum z namenom njegove sklenitve s strani Komisije v imenu Evropske skupnosti za atomsko energijo;

ker bi omenjeni sporazum moral biti sklenjen v imenu Evropske skupnosti za atomsko energijo,

SKLENILA:

Člen 1

Sporazum [1] med Evropsko gospodarsko skupnostjo in Evropsko skupnostjo za atomsko energijo ter Zvezo sovjetskih socialističnih republik o trgovini in trgovinskem in gospodarskem sodelovanju se odobri v imenu Evropske skupnosti za atomsko energijo.

Člen 2

Predsednik Komisije v imenu Evropske skupnosti za atomsko energijo pošlje uradno obvestilo, kot je predvideno v členu 25 Sporazuma.

V Bruslju, 27. februarja 1990

Za Komisijo

Jacques Delors

Predsednik

[1] Besedilo tega sporazuma je priloženo temu sklepu.

--------------------------------------------------
Sklep sveta

z dne 3. maja 1989

o sklenitvi Tretjega dodatnega protokola k Sporazumu med Evropsko gospodarsko skupnostjo in Švicarsko konfederacijo neposredno po pristopu Kraljevine Španije in Portugalske republike k Skupnosti

(89/436/EGS)

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti, in zlasti člena 113 te pogodbe,

ob upoštevanju predloga Komisije,

ker bi popolna opustitev dajatev pri uvozu iz Španije, ki bi jo uvedla Švicarska konfederacija, olajšala trgovino med obema državama;

ker Dodatni protokol k Sporazumu med Evropsko gospodarsko skupnostjo in Švicarsko konfederacijo [1] neposredno po pristopu Kraljevine Španije in Portugalske republike k Skupnosti, podpisan v Bruslju 22. julija 1972, ne predvideva, da bo Švicarska konfederacija opustila carine za blago, uvoženo iz Španije;

ker je zato treba odobriti Tretji dodatni protokol k zgoraj navedenemu sporazumu, da bi se določila popolna opustitev dajatev za izdelke, ki jih pokriva navedeni sporazum, in ki se uvozijo v Švico iz Španije,

SKLENIL:

Člen 1

Tretji dodatni protokol k Sporazumu med Evropsko gospodarsko skupnostjo in Švicarsko konfederacijo neposredno po pristopu Kraljevine Španije in Portugalske republike k Skupnosti se odobri v imenu Skupnosti.

Besedilo Protokola je priloženo temu sklepu.

Člen 2

Predsednik Sveta da uradno obvestilo, predvideno v členu 3 Protokola [2].

Člen 3

Ta sklep začne veljati dan po objavi v Uradnem listu Evropskih skupnosti.

V Bruslju, 3. maja 1989

Za Svet

Predsednik

P. Solbes

[1] UL L 300, 31.12.1971, str. 189.

[2] Datum začetka veljavnosti Protokola bo v Uradnem listu Evropskih skupnosti objavil generalni sekretariat Sveta.

--------------------------------------------------